ঝিনাইগাতী প্রতিনিধি : শেরপুরের ঝিনাইগাতী উপজেলার পূর্ব রামেরকুড়া গ্রামে ১১ জুলাই সোমবার দুপুরে পুকুরের পানিতে ডুবে দুই শিশুর মৃত্যু হয়েছে। মৃত্যুবরণকারীণীরা হচ্ছে ওই গ্রামের আসকর আলীর মেয়ে আশামনি (৭) ও জহুরুলের মেয়ে জয়নব (৬)। তারা পরস্পর আত্মীয়। নিহতদের পারিবারিক সূত্রে জানা যায়, প্রতিদিনের মতো তারা বাড়ীর পাশে খেলাধূলা করতে করতে সকলের অগোচরে কখন যেন বাড়ীর সামনের পুকুরের পানিতে নেমে পড়ে। তাদেরকে অনেক খোঁজাখুজির পর পুকুরের পানিতে ভাসতে দেখে দ্রুত উদ্ধার করে স্থানীয় স্বাস্থ্য কমপ্লেক্সে নিয়ে এলে কর্তব্যরত চিকিৎসক তাদেরকে মৃত ঘোষনা করেন। এ সংবাদে নিহতদের পরিবারসহ পুরো গ্রামে শোকের ছায়া নেমে এসেছে। ঝিনাইগাতী থানার ওসি (তদন্ত) বিপ্লব কুমার বিশ্বাস ঘটনার সত্যতা নিশ্চিত করেছেন।